Vogue

Vogue je časopis so zameraním na módu, dizajn a životný štýl. Vychádza v dvadsiatich troch krajinách každý mesiac. V redakcii sa vystriedala celá rada svetoznámych módnych fotografov.

V magazíne The New York Times v decembri 2006 opísala Vogue literárna kritička Caroline Weber ako „najvplyvnejší módny časopis na svete“.Weber, Caroline "Fashion-Books: Review of" IN VOGUE: The Illustrated History of the World 's Most Famous Fashion Magazine (Rizzoli) ", New York Times, 3. december 2006, prístup 28. január 2007

Vogue publikuje tiež články o umení, kultúre a politike. Má celý rad stálych modeliek z radu známych celebrít. Na druhú stranu je časopis tiež kritizovaný.

V súčasnej dobe vychádza v 23 krajinách: Argentína, Austrália, Belgicko, Brazília, Kanada, Čína, Francúzsko, Nemecko, Grécko, India, Taliansko, Japonsko, Kórea, Mexico, Peru, Poľsko, Portugalsko, Rusko, Španielsko, Švajčiarsko, Čínska republika, Turecko, Veľká Británia a USA.

 Dejiny 
Vogue založil ako týždenník Arthur Baldwin Turnur v roku 1892. Po jeho smrti v roku 1909 ho prevzala spoločnosť Condé Nast Montrose. Prvá zmena, ktorú Nast urobil, že zmenil periódu výtlačkov na dva týždne namiesto jedného. V roku 1910 začal vychádzať aj v Európe, postupne bola dobytá Británia, Španielsko a Francúzsko. V šesťdesiatych rokoch začala robiť šéfredaktorku Diana Vreeland a dávala prácu takým celebritám – modelkám ako boli napríklad Suzy Parker, Twiggy, Penelope Tree a ďalšie.

Od roku 1988 je šéfredaktorkou americkej verzie Anna Wintour.

 Československá verzia Vogue 
Na základe licencie amerického vydavateľa Condé Nasta časopis do Česka priviedla firma V24 Media. Vychádza v čestine na území Česka a Slovenska. Šéfredaktorkou je Andrea Běhounková. Prvé číslo československej verzie vyšlo v piatok 17. augusta 2018. Na obálke prvého čísla sa objavila Karolína Kurková, modelka, ktorá je vôbec po prvý raz v histórií otočená k fotoaparátu chrbtom a na sebe má šaty zo second-handu. Tetovanie na chrbte predstavuje kaligram zo zbierky básní Václava Havla nazvanej Antikódy, venovanej básnikovi a dramatikovi Jiřímu Kolářovi.

Na obálke vydania z 11. apríla 2019 sa objavila topmodelka Gigi Hadid, ktorú pre Vogue CS nafotografovala Helena Christensenová.

 Fotografi 
V redakcii sa vystriedala celá rada svetoznámych módnych a reportážnych fotografov, napríklad André Kertész, Robert Doisneau, Edward Steichen, Richard Avedon či William Klein. V rokoch 1913 - 1921 bol jedným z prvých fotografov Adolf de Meyer.

 Referencie 

 Pozri aj 
 Novinárska fotografia

 Iné projekty 

 Externé odkazy 
Oficiálna stránka
The official representative of American Vogue v Rusku, Ukrajine, Bielorusku, Kazachstane
History of Vogue na Bookrags.com
Voguepedia 

 Zdroj 

Kategória:Fotografické časopisy
Kategória:Časopisy v USA
Kategória:Viacjazyčné časopisy
Kategória:Časopisy vo francúzskom jazyku